Vicki Terblanche se man mik weer na borgtogVicki Terblanche. (Foto: Facebook / Lala Fourie) Arnold Terblanche (53), die man wat daarvan beskuldig word dat hy sy vervreemde vrou, Vicki, vermoor het, sal op 3 Mei opnuut aansoek om borgtog in die hooggeregshof in Gqeberha doen. Luxolo Tyali, woordvoerder vir die nasionale vervolgingsgesag in die Oos-Kaap, sê dié aansoek is volgens Terblanche se regspan glo op “nuwe bewyse” geskoei. Maroela Media het vroeër berig dat Terblanche nie daarin kon slaag om appèl teen ŉ vorige borgtoguitspraak aan te teken nie. Terblanche is tans steeds saam met sy medebeskuldigdes, wat vroeër hul borgtogaansoeke laat vaar het, in aanhouding. Terblanche word saam met Reinhardt Leach, Vicki se kêrel ten tyde van haar dood, en Dylan Cullis, ’n vriend van Leach, van haar moord aangekla. Daar word beweer dat hulle saamgesweer het om haar te vermoor.